**LÄHTEÜLESANNE**

**Krootuse Orupedastiku puhkeala projekteerimine**

1. **HANKE JA HANKIJA ÜLDANDMED**


|  |  |
| --- | --- |
| **Hanke nimetus** | **Krootuse Orupedastiku puhkeala projekteerimine** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt **30.10.2024** **kl 12:00** e-mailile: mari.mandel-madise@kanepi.ee |
| **Töö teostamise tähtaeg** | **1 kuu** alates lepingu sõlmimisest. Tööde toestusaeg on tellija jaoks ajakriitilise tähtsusega. |
| **Eduka pakkumuse valiku kriteeriumid** | * **Pakkujal peab olema tööde teostamiseks kvalifitseeritud projekteerija.** Pakkuja esitab kaastava projekteerija kutsepädevust kinnitava dokumendi koopia; * Pakkuja peab olema suuteline tööd teostama 1 kuu jooksul alates lepingu sõlmimisest. Pakkuja kinnitab oma võimekust hinnapakkumuse vormil. * Hindamiskriteeriumiks on madalaim hind |
| **Kas hange on jaotatud osadeks** | EI |
| **Pakkumus peab sisaldama** | * Hinnapakkumus (vorm lisa 1) koos kinnitusega, et tööd teostatakse 1 kuu jooksul alates lepingu sõlmimisest; * kaastava projekteerija kutsepädevust kinnitava dokumendi koopia; * Volikiri (vajadusel) |
| **Hanke vastutav isik** | Mari Mandel-Madise, Kanepi valla majandusspetsialist, tel: 5333 5770, e-post: mari.mandel-madise@kanepi.ee |

Käesolev lähteülesanne on koostatud **Krootuse Orupedastiku puhkeala** projekteerimiseks Kanepi vallas põhiprojekti staadiumis.

1. **TELLITAVATE TÖÖDE KIRJELDUS**
   1. **Asukoht**
      1. **Orupedastiku puhkeala, Krootuse küla, Kanepi vald** (KÜ 35402:002:0193). Pargis on värskelt teostatud võsa lõikus koos pinna freesimisega.

Projekteeritavate väljakute geodeetiline alusplaan on eraldi tellitud ja ei kuulu hanke koosseisu. Alusplaan saab tööde teostajale kättesaadavaks peale lepingu sõlmimist.

Elektriprojekt ei kuulu käesoleva hanke koosseisu, kasutatakse olemasolevat elektrit.

****Joonis: Tellija nägemus discgolfipargist

* 1. **Tehniline kirjeldus**
     1. **Krootuse Orupedastiku discgolfipark** (vt ülaltoodud joonis),kus on:  
        1. 18 korvi, mis on EDGL poolt aktsepteeritud ja vastavad PDGA poolt nõutud Championship tasemele: <https://discgolfiliit.ee/wp-content/uploads/2021/02/EDGL_korvid.pdf>  
        2. 18 viskeala, millel on puidust raam (min 50x100mm prussist), kus on 3 pikki prussi (~3m) ning servades 1,5m prussid. Viskeala raam peab olema kaetud laudadega (min 20mm paks) nii, et laudade vahele ei jää nähtavaid vahesid. Viskeala peab olema kaetud uue kunstmuruga, mille kunstmuru karva kõrgus ei ole pikem kui 25mm. Viskealad peavad olema ehitatud immutatud puidust või need tuleb ilmastikukindla immutusvahendiga katta.  
        3. Viskeala puidust raam peab olema loodis, vähemalt 50mm maapinnast kõrgemal ning asetatud kas tellistele (või sarnasele tugevale alusele) nii, et raam toetab eest ja tagant kõigist nurkadest ning keskelt kolmest punktist tellistele(või sarnasele tugevale alusele).  
        4. Raja alguses peab olema suur rajakaart, millel on märgitud koht, kus asud, radade paiknemine pargis, radade PAR-id ja pikkused, kogu raja PAR ja pikkus kokku, lühitutvustus reeglitest (Mis on discgolf?), meeldetuletus, et mängija vastutab oma viske ohutuse eest ja veendub, et see on ohutu ka kõigile teistele pargis viibijatele. Suur rajakaart peab olema kinnitatud spetsiaalsele metallist rajakaardi alusele, mis on pulbervärvitud, rajakaart peab olema vähemalt 1050 x 700mm suurune ja rajakaardi ülemine osa ~2000mm kõrgusel.  
        5. Iga viskeala juures peab olema väike rajakaart, millel on märgitud viskeala ja korvi asukohad, raja PAR, raja number, raja pikkus, info, et enne viske sooritamist veendu, et eelmine grupp on raja lõpetanud ning et mängija on vastutav oma viske ohutuse eest. Väike rajakaart peab olema A4 suuruses ning kinnitatud rajakaardi alusele, mis on metallist, pulbervärvitud ning ~700mm maapinnast kõrgemal.  
        6. Kõik, mis puudutab rajakaartide disaini ja paigaldust, tuleb kooskõlastada enne paigaldamist tellijaga.

1. **PROJEKT**

Koostatav projekt peab olema **põhiprojekti** staadiumis ja sisaldama **mahutabelit**.

1. **PROJEKTI VORMISTAMINE**
   1. Projekt vormistada põhiprojekti staadiumis,
   2. Projekteerimisel juhindutakse Eesti Vabariigi õigusaktidest, kehtivatest normidest ja standartidest;
   3. Projekt peab olema koostatud sellises mahus ja sellise detailsusega, et oleks võimalik ehitustööde hanke läbiviimine ilma, et ehitustööde mahu määramiseks oleks vajadus hankida täiendavat informatsiooni, koostada täiendavaid projektlahendusi ja läbi viia täiendavaid uuringuid;
   4. Juhul kui Tellija soovid ei ole otstarbekad või ei vasta kehtivatele õigusaktidele ja normidele kohustub Töövõtja andma Tellijale professionaalse selgituse ja hinnangu ning leidma lahenduse, mis üldjoontes rahuldaks Tellija soove ja ei oleks vastuolus kehtivate normide ja õigusaktidega;
2. Projekti koosseisus peab olema hinnakalkulatsiooni tabel objektide lõikes ning eraldi elektriprojektid.
3. Projekt 3 objekti lõikes tuleb tellijale esitada eraldi digitaalselt allkirjastatud digikonteinerites. Joonised tuleb esitada nii \*dwg formaadis, ja \*pdf formaadis. Seletuskirjad tuleb lisaks \*pdf formaadile esitada ka \*docx (Word) formaadis ning tabelid lisaks \*pdf formaadile ka \*xls (Excel) formaadis.
4. **EHITUSLIK EELARVE**

Projekteeritava puhkeala hinnanguline esialgne ehituslik eelarve on **20 000 eurot koos käibemaksuga**.

1. **LEPINGU MAKSETINGIMUSED**

Tasu teostatud tööde eest makstakse 100% lepingu summast arve alusel peale tööde üleandmist ja üleandmis- vastuvõtuakti akti mõlemapoolset allkirjastamist.

1. **NÕUDED PAKKUJALE, PAKKUJATE KÕRVALDAMINE JA KVALIFITSEERIMINE**

* **Pakkujal peab olema tööde teostamiseks kvalifitseeritud projekteerija.** Pakkuja esitab koopia kaastava projekteerija kutsepädevust kinnitava dokumendi koopia.
* **Tööde teostamine on tellija jaoks ajakriitiline.** Projekteerimistööd peavad olema teostatud 1 kuu jooksul alates lepingu sõlmimisest. Pakkuja kinnitab hinnapakkumuse vormil oma võimekust tööd teostada 1 kuu jooksul.
  1. Hankijal on õigus kontrollida pakkujal kõrvaldamise aluste puudumist kogu hanke vältel ning mitte sõlmida hankelepingut pakkujaga, kellel esinevad RHS § 95 lõikes 1 sätestatud kõrvaldamise alused.
  2. Kui pakkuja ei esita mõjuva põhjuseta hankija antud tähtajaks kõrvaldamise aluste kontrollimiseks vajalikke dokumente või selgitusi esitatud dokumentide sisu kohta või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, kõrvaldab hankija pakkuja hankest.
  3. Hankija jätab kvalifitseerimata pakkuja, kelle kvalifikatsioon ei vasta hanke sätestatud kvalifitseerimistingimustele või kelle kvalifikatsiooni vastavust ei ole võimalik tõendada tähtaegselt esitatud dokumentide ja avalikult kättesaadava teabe põhjal.
  4. Kvalifitseerimata jäetud pakkuja ei osale edasises hankemenetluses.

1. **NÕUDED PAKKUMUSELE, PAKKUMUSTE VASTAVUSE KONTROLL**
   1. Hinnapakkumuse vormil (Lisa 1) esitatud hind on eurodes ning tuleb esitada kahe koma koha täpsusega. Ilma maksumuseta hindasid (sh nii 0 kui negatiivse väärtusega arvud) ei ole lubatud kasutada ja sellised pakkumused loetakse mittevastavaks ning lükatakse tagasi.
   2. Alternatiivsete lahenduste või tingimusliku või osalise pakkumuse esitamine ei ole lubatud.
   3. Pakkujad võivad esitada pakkumuse ühiselt. Ühispakkujate ühise pakkumuse esitamisel loetakse, et lepingu täitmise eest vastutavad ühispakkujad solidaarselt.
   4. Pakkumus peab olemaas jõus 60 päeva alates pakkumuse esitamisest.
   5. Pakkumuse jõusoleku tähtaja pikendamisele kohaldatakse RHS § 112 sätestatut.
   6. Hankija tunnistab pakkumuse vastavaks, kui see vastab lähteülesandes sätestatud nõuetele ja kui selles ei esine sisulisi kõrvalekaldeid lähteülesandes nimetatud tingimustest.
   7. Hankija lükkab pakkumuse tagasi, kui pakkumus ei vasta lähteülesandes sätestatud nõuetele või kui pakkuja ei esita tähtajaks hankija nõutud selgitusi või kui pakkuja selgituste põhjal ei ole võimalik üheselt hinnata pakkumuse vastavust lähteülesandes esitatud tingimustele.
   8. Kui hankija leiab, et esitatud pakkumuse maksumus on hankelepingu eset arvestades põhjendamatult madal, kohaldab Hankija RHS § 115 lg 1 ja lg 7-10 sätestatut.
2. **KÕIKIDE PAKKUMUSTE TAGASILÜKKAMISE ALUSED**

Hankija jätab enesele õiguse lükata tagasi kõik pakkumused igal ajal enne hankelepingu sõlmimist juhul, kui:

* 1. kõigi esitatud pakkumuste maksumused ületavad hankelepingu eeldatava maksumuse;
  2. kõikide vastavaks tunnistatud pakkumuste maksumused ületavad hankelepingu eeldatava maksumuse;
  3. ükski pakkumus ei vastanud hankija poolt esitatud tingimustele;
  4. on ilmnenud muud Riigihangete seaduses kirjeldatud pakkumuste tagasilükkamise alused, sh kui hankija on avastanud RHS § 3 vastuolu;
  5. hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või ebavajalikuks;
  6. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

1. **PAKKUMUSTE HINDAMINE**
   1. Pakkumuse edukaks tunnistamise eelduseks on pakkuja kvalifitseerumine ning pakkumuse vastavaks tunnistamine.
   2. Hindamise aluseks on projekteerimistööde kogumaksumus. Edukaks pakkujaks valitakse madalaima hinnaga pakkumus.
2. **SELGITUSTE KORD**
   1. Pakkujal on õigus saada selgitusi ja lisateavet hanke dokumentide kohta **kirjalikult** hanke eest vastutavalt isikult.
   2. Hankija vastused koos küsimustega edastatakse kõikidele pakkumuskutse saajatele kirjalikult 3 tööpäeva jooksul alates küsimuste laekumisest, ja hiljemalt 2 tööpäeva enne pakkumuste tähtaega.
3. **MUUD SÄTTED**
   1. Hankija jätab endale õiguse pidada hanke raames läbirääkimisi. Läbirääkimiste eseme ja ulatuse määrab hankija. Läbirääkimiste objektiks võib olla pakkumuse maksumus, tehnilised tingimused, lepingu tingimused ja muud asjaolud, tingimusel, et lepingu ese jääb oma põhiomaduselt samaks. Hankija võib läbi rääkida ka pakkumuse üle, kui selles ei esine sisulisi või olulisi kõrvalekaldeid lähteülesandes nimetatud tingimustest. Läbirääkimiste voorude arv ei ole piiratud.
   2. Kui hankele on esitatud üks pakkumus, on hankijal õigus küsida pakkujalt pakkumusega esitamata ning pakkumuses viitamata dokumentide esitamist peale pakkumuse esitamise tähtaega või toetuda dokumentide või tõenditele, mis on hankija jaoks oluliste kulutusteta kättesaadavad või hankija enda andmekogudes olemas.
   3. Iga viidet, mille hankija teeb hanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb hanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
   4. Kui pakkumuse maksumuses esineb arvutusviga, parandab hankija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab hankijale samas vormis kahe tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab hankija pakkumuse tagasi.
   5. Pakkuja võib tõendada oma vastavust majanduslikule ja finantsseisundile ning tehnilisele ja kutsealasele pädevusele esitatud nõuetele teiste isikute vahendite alusel RHS § 103 sätestatud tingimustel ja korras.